**ДО**

**ОБЩИНСКИ СЪВЕТ – ЕЛИН ПЕЛИН**

**ДОКЛАД**

от
Ивайло Петров Симеонов - кмет на Община Елин Пелин

Относно*: Изменение на Наредба №1 за опазване обществения ред на територията на Община Елин Пелин, приета с Решение №391, по Протокол №20/26.01.2017г. на ОбС – Елин Пелин, изм. съгл. Реш.№1542/18.12.2019 г. на АССО по адм. дело №980/2019 г., изменена и допълнена с Решение №651 по Протокол №32 от 25.11.2021 г. на ОбС-ЕП.*

 **УВАЖАЕМИ Г–Н ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

В Наредба №1 за опазване обществения ред на територията на община Елин Пелин, приета с Решение№ 391, по Протокол №20/26.01.2017г. на ОбС – Елин Пелин, изм. съгл. Реш. №1542/18.12.2019 г. на АССО по адм. дело №980/2019 г., изменена и допълнена с Решение №651 по Протокол №32 от 25.11.2021 г. на ОбС-ЕП, са нужни съществени промени и актуализация на няколко раздела. Съгласно писмо от Окръжна прокуратура – София с вх. рег. индекс №П\_02-39547 от 25.05.2022 г. във вр. с подаден сигнал, касаещ незаконосъобразност на отделни разпоредби на Наредбата, е налице наличие на противоречие същите с нормативни актове от по-висока степен. Това обуславя и препоръката на прокуратурата да бъдат предприети действия към отмяна на съответните разпоредби.

Въпросните промени се изразяват в отмяна или изменение на някои от разпоредбите на Раздел VII - Ред и условия за провеждане на събрания, митинги, манифестации и други масови обществени прояви.От друга страна, с настоящия проект за изменение се предлагат корекции и на разпоредби, касаещи ангажирането на административно-наказателната отговорност на физическите и юридическите лица с оглед законосъобразното реализиране на обществените отношения на територията на общината.

**Предвид гореизложеното, на основание чл. 44, ал. 1, т. 1 и ал. 2 от ЗМСМА, във вр. с чл. 53 и чл. 117 от Правилника за организацията и дейността на ОбС-Елин Пелин, неговите комисии и взаимодействието му с общинската администрация, предлагам на Вашето внимание следния проект на:**

 **ПРОЕКТ!**

**РЕШЕНИЕ:**

**Общински съвет – Елин Пелин, на основание чл. 21, ал. 1, т. 23 и ал. 2 от ЗМСМА, изменя Наредба №1 за обществения ред на територията на Община Елин Пелин, приета с Решение №391, по Протокол №20/26.01.2017г. на ОбС – Елин Пелин, изм. съгл. Реш.№1542/18.12.2019 г. на АССО по адм.дело №980/2019 г., изменена и допълнена с Решение №651 по Протокол №32 от 25.11.2021 г. на ОбС-ЕП, както следва:**

**Приета с Решение на Общинския съвет – Елин Пелин от …………2022 г.**

**§1.** Чл. 7, т. 8 се изменя, както следва:

*„Изхвърлянето и/или изгарянето на гуми, пластмаси, смоли, метал, картон, лепила, бои, разтворители и други химикали, и други вещи и материали, създаващи предпоставки за замърсяване на околната среда.“*

**§2.** Чл. 29, ал. 1 се изменя, както следва:

*„За свикване на събрание или митинг на открито организаторите най-малко 72 часа преди началото му писмено уведомяват кмета на Общината, като посочват организатора, целта, мястото и времето на събранието или митинга и предполагаемия брой на участниците.“*

**§3.** Изменя се чл. 77, ал. 1, както следва:

*„Нарушенията се установяват с актове, съставени от служители на РПУ, РСПБЗН, както и други длъжностни лица, заемащи длъжността „инспектор“ към Община Елин Пелин.“*

**§4**. Отменят се следните разпоредби, както следва:

**2.1.** чл. 29, ал. 2;

**2.2.** чл. 30, ал. 1 и ал. 2;

**2.3.** чл. 34;

**2.4**. чл. 35, ал. 1, т. 7 и т. 10;

**2.5.** чл. 35, ал. 2.

**§5.** Настоящата Наредба се приема на основание чл. 21, ал. 2 от Закона за местното самоуправление и местната администрация с Решение №………../………2022 г. на Общински съвет- Елин Пелин и влиза сила от деня, следващ влизането в сила на същото.

**.**

**.............................................................**

**/ ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН /**

**Съгласувал:**

Ренета Денкова –

Секретар на Община Елин Пелин

Иван Бързаков –

Началник на отдел ПО

Петя Златилова –

Гл. инспектор в отдел „Общински инспекторат и екология“

**Изготвил**:

Константин Иванов –

Ст. юрисконсулт в отдел „Правно обслужване“

**МОТИВИ**

**към**

**проект за изменение на Наредба № 1 за опазване обществения ред на територията на Община Елин Пелин, приета с Решение № 391, по Протокол №20/26.01.2017г. на ОбС – Елин Пелин, изм. съгл. Реш.№1542/18.12.2019г. на АССО по адм.дело №980/2019 г.,** **изменена и допълнена с Решение №651 по Протокол №32 от 25.11.2021 г. на ОбС-ЕП.**

1. **Причините, които налагат изменението Наредба № 1 за опазване на обществения ред на територията на Община Елин Пелин са:**

 Опазването на обществения ред и добрите обществени отношения на територията на Община Елин Пелин e сред основните приоритетни направления в дейността на местната власт.

Съгласно дадени указания в писмо от Окръжна прокуратура – София с вх. рег. индекс №П\_02-39547 от 25.05.2022 г. във вр. с подаден сигнал, касаещ незаконосъобразност на отделни разпоредби на Наредбата, е налице наличие на противоречие същите с нормативни актове от по-висока степен. Именно синхронизацията с разпоредбите на релевантните нормативни актове е основната причина за изготвяне на настоящия проект за изменение на Наредба №1 за опазване обществения ред на територията на Община Елин Пелин. Въпросните промени се изразяват най-вече в отмяна на съответните разпоредби с цел актуализация на Наредбата с оглед затвърждаване правомощията на кмета в сферата на опазване на обществения ред.

1. **Целите, които си поставя този проект на Наредба са:**

Основна цел е с новия проект за изменение на наредбата да се предвиди засилване на ефекта на персонална и генерална превенция при извършване на административни нарушения, касаещи обществения ред и сигурност.

Следва да се посочи и като цел необходимостта от регламентиране на взаимодействието между служителите на Община Елин Пелин и РУП Елин Пелин при установяване на нарушения на наредбата.

Също така, с проекта за изменение на наредбата се предвижда привеждането на разпоредбите й в съответствие с актуалните обществени отношения.

1. **Предлаганите изменения на наредбата не предполагат използването на допълнителни финансови средства относно нейното прилагане.**
2. **Очакваните резултати от приемане и прилагане на практика на изменията на наредбата са:**
3. Разпоредбите на нормативния акт, а именно Наредба №1 за опазване на обществения ред на територията на Община Елин Пелин ще бъде приведена в съответствие с актуалните обществени отношения;
4. Наредба №1 за опазване на обществения ред на територията на Община Елин Пелин ще бъде в синхрон с действащите нормативни актове на Общински съвет – Елин Пелин и законодателството на Република България;
5. **Предлаганите изменения на наредбата не противоречат на българското и европейското законодателство и същите са в съответствие с демократичните европейски норми и правила.**

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганата наредба.

Предлаганият проект за изменение на Наредба №1 за опазване на обществения ред на територията на Община Елин Пелин е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя. Предлаганите промени в Наредбата не противоречат на норми от по-висока йерархия и на европейското законодателство.

**................................................................**

**/ ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН /**

**Съгласувал:**

Ренета Денкова –

Секретар на Община Елин Пелин

Иван Бързаков –

Началник на отдел ПО

Петя Златилова –

Гл. инспектор в отдел „Общински инспекторат и екология“

**Изготвил**:

Константин Иванов –

Ст. юрисконсулт в отдел ПО

На заинтересованите лица се предоставя 30-дневен срок, считано от **20.06.2022 г.** за предложения и становища по Доклада, Мотивите и Проекта на Проект на Наредба за изменение на *Наредба №1 за опазване обществения ред на територията на Община Елин Пелин*.

Докладът, мотивите и Проекта на Наредба за изменение се публикуват на основание чл. 26, ал. 2 и ал. 3 от Закона за нормативните актове във връзка с чл. 77 от Административно-процесуалния кодекс.

Предложения могат да бъдат депозирани до Общински съвет - Елин Пелин, в сградата на Община Елин Пелин – ЦАО, гр. Елин Пелин 2100, пл. „Независимост“ №1.